《六十吟五首》
元代·方回

六十衰年万事尝，西风回首战争场。
科名官职俱虚幻，学问文争总废忘。
死见几人饶酷毒，生怜此老尚昂藏。
故应许似篱边菊，百种花残独傲霜。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。